Yhteenveto laaja-alaisen osaamisen arvioinnista

Orimattilan yhteiskoulu ja Jokivarren koulun opettajat tapasivat 29.3. 2017 koulutusiltapäivässä. Aiheena oli laaja-alaisen osaamisen arviointi.

Ryhmät totesivat laaja-alaisten tavoitteiden toteutuvan oppiaineiden opetuksen työtavoissa ja sitä kautta työskentelyssä. Laaja-alainen osaaminen sijoitetaan sisältöjen opetukseen. Taito- ja taideaineiden opetuksessa on eroja teoreettisempiin oppiaineisiin. Erot tuntuvat hälventyvän, koska käytännönläheisyyteen pyritään selkeästi kaikissa aineissa.

Laaja-alaisen osaamisen arviointi tuntuisi olevan arkipäivää jo nyt. Arvioinnin osalta pohdittiin paljon, missä määrin laaja-alainen osaaminen otetaan huomioon arvioinnissa. Aineiden erilaisuus tuntuu olevan niin suurta, ettei yhteismitallista laaja-alaisen osaamisen kriteeristöä uskota saavutettavan.

Oppimiskeskustelu (arviointikeskustelu) olisi laajempi kuin oppiainetaso. Oppiainetasolla on opettajan arvioitava laaja-alaisen osaamisen toteumista ja ohjata oppilasta itsearviointiin.

Epävarmuutta koetaan siinä, että laaja-alaisen osaamisen arviointi on osa arvosanaa, mutta hankalaa eritellä kuinka suuri painoarvo sillä on lopullisen arvosanan muodostumisessa.

Osa aineryhmistä koki, että kaikki toteutuu jo nyt. Etenkin reaaliaineiden opettajat oliavt tästä varmoja samoin kuin äidinkieli ja kirjallisuus

Paljon pohdittiin arvioinnin dokumentointia. Jatkuvassa arvioinnissa syntyy tietoa, josta voi seurata myös laaja-alaisen osaamisen kehittymistä.

Yleensä koettiin, että laaja-alainen osaamisen arviointi toteutuu helpostikin opetuksessa. L1-7 ovat sisäänrakennettuja sisältöihin ja sitä kautta ovat arvioitavissa osana arvosanaa.

Oppilaan kanssa työskennellessä korostuu opettajan antama sisältökokonaisuuden oppimisen jälkeen annettu palaute. Se, että millä tavalla arviointi käydään läpi oppilaan kanssa, jää avoimeksi. Oppilaan osallistaminen arviointiin jää vähälle kommentoinnille, ja oppilaiden vertaisarviointia pohditaan jonkin verran. Oppilas-opettajakeskustelu koettiin kuitenkin tärkeäksi. Minä ja meidän luokka-tunnit koettiin tässä kohtaa hyviksi jo etukäteen.

Tiedottaminen arvioinnista ja arviointikeskusteluista koetaan tärkeäksi. Käytännöt tiedottaa ovat perinteisiä: pedanet, wilma,. vihkonen huoltajille.

Hyöty oman työn kehittämisessä on se, että oppilas motivoituu, kun tietää mitä tehdään ja miksi. Oppilailta saa uusia näkökulmia opetukseen ja oppimiseen. Oppimistehtävät kehittyvät oppilailta saadun palautteen myötä.